als_Latn dik_Latn ron_Latn
Drejtoria Rajonale e Shërbimeve të Transportit Rrugor Elbasan ka filluar aktivitetin e saj në muajin Nëntor të vitit 1999 dhe varet nga Drejtoria e Përgjithshme e Shërbimeve të Transportit Rrugor Tiranë, e cila është krijuar me vendim të Këshillit të Ministrave nr. 343 datë 01.11.1999.
Ajo vepron mbështetur në Ligjin nr. 8378 dt. 22.07.1998 “Kodi Rrugor i Republikës së Shqipërisë”, i ndryshuar, Ligjin nr.8308 dt.18.03.1998 “Për transportet rrugore”, i ndryshuar , Ligjin Nr.7582 dt.13.07.1992 “Për ndërmarrjet shtetërore” si dhe në akte të tjera ligjore e nënligjore.
Drejtoria Rajonale e Shërbimeve të Transportit Rrugor Elbasan kryen shërbime ndaj subjekteve fizike dhe juridike, private dhe shtetërore në fushën e transportit rrugor.
Ajo ofron shërbime për të gjithë shtetasit banorë të Qarkut Elbasan duke përfshirë këtu Bashkitë Elbasan , Librazhd, Prrenjas, Gramsh, Cërrik, Belsh, Peqin.
Në Degën e Regjistrimit të Mjeteve kryhen veprimet për regjistrimin e mjeteve, dhe veprime të tjera që lidhen me to si: kontrolli fizik i mjetit, ndërrim të pronësisë së mjeteve , ndryshime konstruktive të mjeteve , dhënia e targave për mjetet e shërbimit taksi , dhënia e liçencave për transport mallrash dhe udhëtarësh për të tretë dhe me qera brenda vendit , pajisje me akt komoditeti për mjetet e shërbimit publik etj
Në Degën e Drejtuesve të Mjeteve kryhen veprimet për pajisjen e qytetarëve me leje drejtimi , Dëshmi Aftësie Profesionale si dhe rinovimin e tyre, pajisja me leje drejtimi ndërkombëtare , provizore, transferim dosje leje drejtimi, pajisja me Autorizime për kandidatët për leje drejtimi si dhe të gjitha veprimet që kanë të bëjnë me aktivitetin e Autoshkollave .
Sektori i Kontrollit Rrugor ushtron kontrollin në rrugë lidhur me dokumentacionin që duhet të disponojnë mjetet dhe drejtuesit e tyre me synim minimizimin e informalitetit në fushën e transportit dhe në zbatim të ligjeve të sipërpërmendura, në Ligjin nr. 8378 dt. 22.07.1998 “Kodi Rrugor i Republikës së Shqipërisë”, i ndryshuar ligjin nr.8308 dt.18.03.1998 “Për transportet rrugore”, i ndryshuar .
Deri në Nëntor të vitit 2009 në këtë Drejtori kryhej edhe shërbimi i kontrollit teknik të mjeteve , shërbim i cili nga nëntori 2009 e në vazhdim kryhet nga kompania koncensionare SGS Automotive Albania.
Gjithashtu në rolin e agjentit tatimor kjo Drejtori vjel edhe taksën e mjetit të përdorur për mjetet e regjistruara , kjo në bazë të Ligjit nr.9975 dt. 28.07.2008 “ Për taksat kombëtare “ i ndryshuar .
Struktura e Drejtorisë Rajonale Elbasan
Struktura aktuale është miratuar me Vendim nr. 17 dt. 08.07.2015 të Këshillit Drejtues të DPSHTRR –së , dhe përbëhet nga 5 degë apo sektorë sipas profilit të punës dhe shërbimeve që ofrohen si më poshtë :
DREJTORIA RAJONALE E SHËRBIMEVE TË TRANSPORTIT RRUGOR ELBASAN
ADRESA: Ish Parku Komunal, Elbasan
TEL:/ FAX 00355 (0) 542543454
E-MAIL: This e-mail address is being protected from spambots. You need JavaScript enabled to view it
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hant eng_Latn